Como atras luengas chermanicas, l'alemán forma parabras composatas por a ezquierda, a on la primera parabra modifica a la segunda: "Nachttisch" (nueit + mesa) ye literalment "mesa de nueit" ("mesilla") y en a composición de parabras a sobén no bi ha denguna mena de deseparación entre ellas como en atras luengas chermanicas. Muitas vegatas, l'adición de parabras no tien porque estar una suma de significatos y se'n chenera una de nueva con un significato nuevo como: "frigorifico" ye Kühlschrank (literalment, 'almario fredo'); televisor ye Fernseher (literalment, 'visor leixano'); telescopio ye Fernrohr (literalment, 'tubo leixano'). Ista capacidat fa que l'alemán sía una luenga mui flexiva en quanto a la cheneración de nuevas parabras y istas pueden plegar a estar muit grans. A parabra mas gran que se fa servir en alemán ye Rindfleischetikettierungsüberwachungsaufgabenübertragungsgesetz (Lei sobre a transferencia d'as obligacions de cosirar o etiquetache d'a carne de vacuno).